5वें वनडे में वेस्टइंडीज को मिलेगी उछाल भरी पिच  
वेस्टइंडीज टीम की भारत के खिलाफ ठोस और उछाल भरी पिच पर मैच खेलने की इच्छा पूरी होती दिख रही है।
वेस्टइंडीज टीम की भारत के खिलाफ ठोस और उछाल भरी पिच पर मैच खेलने की इच्छा पूरी होती दिख रही है। भारत और वेस्टइंडीज के बीच गुरूवार को जमैका के सबीना पार्क में होने वाला वनडे श्रृंखला का पांचवां और अंतिम मैच ठोस और उछाल भरी पिच पर खेला जाएगा।  जमैका से मिल रही खबरों से संकेत मिल रहे हैं कि पांचवां वनडे बल्लेबाजों के लिए चुनौतीपूर्ण पिच पर खेला जाएगा।  गौरतलब है कि वेस्टइंडीज के कप्तान डारेन सैमी ने इस श्रृंखला में शुरू से ही इस तरह की पिच की मांग की थी। हालांकि मेजबान टीम यह श्रृंखला गंवा चुकी है। मुख्य क्यूरेटर चार्लेस जोसेफ ने कहा कि पिच में ज्यादा उछाल और रफ्तार होगी। उन्होंने कहा कि पूर्व कैरिबयाई पिचों से ज्यादा उछाल और रफ्तार की पिचें तैयार की गई हैं।  उन्होंने कहा, हम ऐसी कठोर पिच तैयार करने में लगे हैं जो बल्लेबाज और गेंदबाज दोनांे के लिए अच्छी हो और बारिश की वजह से दो दिन निकल जाने के बावजूद मुझे समय से पिच तैयार होने की उम्मीद है। सैमी ने श्रृंखला में अब तक धीमी पिचों की आलोचना की है।